****

REPUBLIKA HRVATSKA

OSJEČKO – BARANJSKA ŽUPANIJA

**OPĆINA PUNITOVCI**

**POVJERENSTVO OPĆINE PUNITOVCI**

**KLASA**: 112-03/25-01/3

**URBROJ**: 2158-33-06-25-5

Punitovci, 10. listopada 2025. godine

Temeljem Odluke o imenovanju Povjerenstva za provedbu oglasa za prijam u radni odnos na određeno vrijeme na projektu „ZAŽELI IV–PREVENCIJA INSTITUCIONALIZACIJE“, „Za život kakav želim - Zaželi 4 u Općini Punitovci“, SF.3.4.11.01.0159, KLASA: 112-03/25-01/3, URBROJ: 2158-33-02-25-2 od 29. rujna 2025. godine, a sukladno Oglasu za prijam u radni odnos na određeno vrijeme KLASA: 112-03/25-01/3, URBROJ: 2158-33-02-25-1 od 29. rujna 2025. godine, Povjerenstvo objavljuje

**POZIV**

**na testiranje kandidata putem intervjua**

**I.**

Pozivaju se kandidati koji su zadovoljili formalne uvjete prijave na oglas za prijam u radni odnos na određeno vrijeme u okviru projekta „ZAŽELI IV–PREVENCIJA INSTITUCIONALIZACIJE“ „Za život kakav želim - Zaželi 4 u općini Punitovci“, SF.3.4.11.01.0159 sufinanciranog iz Europskog socijalnog fonda plus u financijskom razdoblju 2021. – 2027., za potrebe provedbe aktivnosti u sklopu projekta „ZAŽELI IV–PREVENCIJA INSTITUCIONALIZACIJE“ – na poslovima pružanja potpore i podrške starijim osobama i osobama s invaliditetom, na testiranje putem intervjua.

**II.**

Testiranje kandidata putem intervjua održati će se u službenim prostorijama Općine Punitovci, na adresi Stjepana Radića 58, Punitovci, 31 424 Punitovci, dana 15. listopada 2025. godine s početkom u 10:00 h.

**III.**

Za kandidata koji ne pristupi testiranju ili ne dođe u točno naznačeno vrijeme za početak testiranja, smatrat će se da je povukao prijavu na oglas.

**IV.**

**PRAVILA TESTIRANJA PUTEM INTERVJUA:**

Po dolasku na usmeno testiranje, od kandidata će biti zatraženo predočiti odgovarajuću identifikacijsku ispravu radi utvrđivanja identiteta.

Kandidati sa sobom trebaju ponijeti i OIB. Kandidati koji ne mogu dokazati identitet, kandidati za koje je utvrđeno da ne ispunjavaju formalne uvjete propisane javnim natječajem kao i oni za koje je utvrđeno da su podnijeli nepotpunu prijavu na javni natječaj za radna mjesta za koje se obavlja intervju, ne mogu pristupiti intervjuu.

Kroz intervju s kandidatima utvrđuju se radno iskustvo, motivacija, intelektualne vještine.

**V.**

Nakon provedenog intervjua Povjerenstvo utvrđuje rang listu kandidata prema ukupnom broju ostvarenih bodova te sastavlja Izvješće o provedenom postupku koje s rang listom kandidata dostavlja općinskom načelniku.

Odabrani kandidati pozvat će se radi dostave izvornika i drugih dokaza o ispunjavanju formalnih uvjeta iz javnog natječaja.

Nakon dostave izvornika i drugih dokaza, općinski načelnik donosi odluku o prijmu u radni odnos odabranog kandidata.

**VI.**

O rezultatima javnog natječaja o prijmu u radni odnos na određeno vrijeme kandidati će biti obaviješteni putem web-stranice Općine Punitovci <https://www.punitovci.hr/> objavom izabranih kandidata. Izabrani kandidati biti će i ponaosob obaviješteni o rezultatima natječaja temeljem podataka koje su naznačili u prijavi na javni natječaj.

Svi kandidati prijavljeni na javni natječaj imaju pravo uvida u rezultate i dokumentaciju koja se odnosi na natječaj.

**Povjerenstvo za provedbu oglasa za prijam**

**u radni odnos na određeno vrijeme**